Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Найдандорж  **Ургийн овог:** Уургачин хариад  **Нэр:** Мөнхзул  **Хүйс:** эмэгтэй |
| **1.2** | **Нэр дэвших тухай хүсэлт гаргаж буй албан тушаал**  Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| Шүүхийн сахилгын хорооны шүүгч бус гишүүнд |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй гэж бичих/. |
| тийм |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| үгүй |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| үгүй. |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| үгүй |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| үгүй |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| үгүй |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| -2013.08.09-2019.01.14 Шүүхийн Ерөнхий Зөвлөл Шүүхийн мэргэшлийн хорооны Ажлын албаны дарга.  -1999.02.24 – 2003.01.07 Хөвсгөл аймгийн шүүхэд Шүүх хуралдааны нарийн бичгийн дарга, Туслах шүүгч, Шүүгчийн туслах – шүүх хуралдааны нарийн бичгийн дарга. |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| үгүй |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| үгүй |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| үгүй |
| **1.13** | **Эрүүгийн хариуцлага**  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| үгүй |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| үгүй |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Шүүхийн ёс зүйн хорооны Гишүүний хувьд хийх ажил:  -Шүүгчийн сахилгын хороо шинэ тутам байгууллагыг төлөвшүүлэхэд манлайлан оролцож, шүүгчийн хариуцлагатай байдлыг бэхжүүлэхийн тулд эрх зүйн орчныг процессжуулах, тасралтгүй судлах, хөгжүүлэхэд санаачлага гарган ажиллана.  -Шүүхийн сахилгын хорооны хуульд заасан чиг үүргийг хэрэгжүүлэхэд Гишүүний ёс зүйг чанд баримтлан ажиллана.  -Гишүүнээр ажиллахад өөрийн мэдлэг, ур чадварыг тогтмол дээшлүүлж, суралцах болно.  -Шүүгчийн сахилгын хорооны чиг үүрэгтэй холбогдуулан иргэдтэй харилцах төрийн үйлчилгээг хүндрэл чирэгдэлгүй, шуурхай, ил тод байхад анхаарч ажиллана.  -Шүүгчийн сахилга хариуцлагыг шийдвэрлэх хууль тогтоомжийг нарийвчлан боловсронгуй болгоход анхаарахын зэрэгцээ шүүгч ёс зүйн зөрчил гаргахаас урьдчилан сэргийлэхэд чиглэсэн Шүүгчийн мэргэжлийн онцлогт тулгуурласан сэтгэл зүйн сургалт болон сэтгэл заслын эмчилгээг түлхүү нэвтрүүлэхэд анхаарч хууль тогтоомжийн хүрээнд холбогдох байгууллагатай хамтран ажиллахад анхаарна.  -Шүүгчийн ёс зүй, хариуцлагын эрх зүйн орчныг илүү боловсронгуй болгоход чиглэсэн судалгаа, бусад улсын жишгээс харьцуулалт хийсэн судалгаан дээр анхаарч ажиллана.  -Шүүх эрх мэдлийн салбарыг илүү нарийвчлан судалсан социологчидтой хамтарч ажиллахыг хичээх болно. Нийгэмд мэдээлэгдэж буй зарим нэг шүүгчийн зохисгүй үйлдлийн улмаас мэргэжлийн ажилдаа хүндэтгэлтэй хандаж, хичээж чармайж ажиллаж байгаа олон шүүгчдэд сэтгэл зүйн дарамт үүсэж байгаа. Учир ёс зүйн зөрчлөөс урьдчилан сэргийлэх ажлын хүрээнд.  Шүүгчийн сахилгын хороонд нэрээ дэвшүүлж буй үндэслэл:  -Шүүхийн мэргэшлийн хорооны даргаар ажиллаж байхад шүүгчийн ёс зүйтэй холбогдох асуудлаар цөөнгүй тооны хүмүүс ихэвчлэн 2014 -2015 онд манай албанд хандаж ирдэг байсан. Маш ихээр бухимдсан тэдгээр хүмүүсийг хүлээн авч, асуудлыг харьяалах байгууллагыг хэлж өгч, ярилцаж тайвшруулах асуудал гардаг байсан. Зарим үед тэдгээр хүмүүстэй 2-3 цагаар ярилцаж байсан тохиолдол байдаг. Тэр үед ярилцсаныхаа дараа хүмүүс тайвшираад, ойлгоод гарч байгааг хараад, хүмүүсийн хэлэх гэсэн зүйлийг бүгдийг яриулаад тэвчээртэй сонсоход тайвширдаг юм байна гэдгийг анзаарсан. Тэр үед миний тэр хүмүүстэй ярилцсан шиг байдлаар ярилцахыг хуулиар Шүүгчид хориглодог. Тусгай өрөөнд дагуулж ороод сонсож сууж, ярилцах боломж шүүгчид байхгүй тул. Иймд энэ асуудлыг анхаарч шийдвэрлэх арга замыг бий болгох ёстойг юм байна гэж боддог.  - 2015, 2018 онуудад Авлигатай тэмцэх газарт очиж Олон улсын байгууллагын ажилтануудад холбогдох асуудлын дагуу Шүүгчийн сонгон шалгаруулалтын ажиллагааны талаар тайлагнаж байснаа санаж байна. Үүнтэй ч холбоотойгоор шинээр байгуулагдаж буй байгууллагад ажиллаж энэ асуудалд гар бие оролцон ажиллахыг хүсч байна.  - 2019 оны 2-р сард ХБНГУ-д докторт суралцах асуудлаар явах хугацаандаа Швед улсын Цагдаагийн ерөнхий газартай, ХБНГУ-ын Дээд шүүхий Иргэний сенатын хурлын процесстой, Мюнхэний бүх шатны шүүхээр орж, анхан шатны шүүх хурлын процесстой, Шевцарийн Холбооны улсын Захиргааны хэргийн дээд шүүхтэй танилцах боломж олдсон юм. Тус явцад шүүгчийн хөдөлмөрийн харилцааны уян хатан нөхцөл, орчинтой танилцаж, шүүгчийн ёс зүй, улс төрчдийн оролцоо, Шүүгчийн сонгон шалгаруулалт, ёс зүйн шийдвэрлэлтийг сонирхон асууж, тодорхой харьцуулалт хийж байлаа. Иймд Хуулийн дагуу бие даасан байгууллагад ажиллаж энэ чиглэлд мэдлэг чадвараа дайчлан ажиллахыг хүсч байна. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| * 2008-2010 он ХБНГУ, Потсдамын Их Сургуульд Хууль зүйн магистер. (Magister Legium, LL.M.) * 2005 - 2008 он Потсдамын Их Сургуулийн хуулийн ангид суралцсан. * 2004 - 2005 он Потсдамын Их Сургуульд “герман хэлний бэлтгэл курс”. * 2003 - 2004 он Берлин, “Hartnack” хэлний сургуульд герман хэлний курс. * 2001 - 2002 он Удирдлагын Академи, Төрийн Удирдлагын менежер. * 1994 - 1998 он МУИС-ХЗС, эрх зүйч, бакалавр. * 1984 - 1994 он Хөвсгөл аймаг Мөрөн 10-н жилийн 3-р дунд сургууль. |
| **3.2** | **Эрх зүйч мэргэжлээр ажилласан байдал**  Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| -2013.08.09 – 2019.01.14 Шүүхийн Ерөнхий Зөвлөл, Шүүхийн мэргэшлийн хорооны Ажлын албаны дарга. /Шүүхийн ерөнхий зөвлөл Монгол Улсын Үндсэн хуульд заасан хуульчдаас шүүгчийг шилж олох чиг үүргээ хэрэгжүүлэх хүрээнд өгсөн удирдамжийн дагуу Шүүгчийн сонгон шалгаруулалтыг зохион байгуулах. 2012 оны Шүүхийн захиргааны тухай хуулийн 23.13-т *“Мэргэшлийн хороо нь орон тооны ажлын албатай байна. Шүүгчид нэр дэвшигчийн эрх зүйн мэдлэг болон шүүгчийн мэргэшлийн түвшин ажил хэргийн чадварыг шалгаж, дүгнэлт гаргахад шаардлагатай материал бүрдүүлэх, материалыг судлах, шалгалт авах ажлыг зохион байгуулах, нэр дэвшигчийг товлосон цагт бэлэн байлгах зэрэг Мэргэшлийн хороонд туслахад чиглэсэн зохион байгуулалтын ажлыг Мэргэшлийн хорооны ажлын алба хариуцна*.” гэж заасан. Шүүхийн мэргэшлийн хороо шүүгчид нэр дэвшигчийн шалгалтын материалыг үнэлж, дүгнэх чиг үүргээ хэрэгжүүлэхэд техник зохион байгуулалтын туслалцаа үзүүлэх, хуралдааны бэлтгэл хангах, чиг үүргийн хүрээнд удирдлагыг мэдээллээр хангах. Шүүгчийн сул орон тоонд сонгон шалгаруулалт зарлах, шүүгчид нэр дэвшигчийн баримт бичгийн шалгалт, хуульд заасан лавлагаа, дүгнэлтийг Авлигатай тэмцэх газар, Шүүхийн шийдвэр биелүүлэх газар, Хуульчдын холбоо, Мэргэжлийн хяналтын ерөнхий газар, Сэтгэцийн эрүүл мэндийн үндэсний төв зэрэг холбогдох байгууллагуудаар гаргуулах, олон нийтэд нэр дэвшигчийг мэдээлэх, шалгалтын хуваарь гаргах, Мэргэшлийн хорооны хуралдааны хэвийн үйл ажиллагааг хангах, шалгалт зохион байгуулах. Шүүгчээр томилуулахаар Монгол Улсын Ерөнхийлөгчид өргөн мэдүүлэх асуудал хэлэлцэх хуралдааны бэлтгэл ажлыг хангаж, зохион байгуулах зэрэг ажиллагааг хууль тогтоомжийн хүрээнд зохион байгуулах./  -2012.11.01 – 2013.08.14 Хууль зүйн Үндэсний Хүрээлэн, Хууль зүйн судалгааны төв, Хувийн эрх зүйн багын Бодлогын ахлах судлаач. /Хууль зүйн хавсарга болон бодлогын судалгаа хийх, Судалгааны хурал, сургалт, хэлэлцүүлэг зохион байгуулах, Хамтарсан болон багийн судалгааны ажилд явцын хяналт тавьж удирдлагад мэдээлэх, судалгааны тайлан, гарын авлага бэлтгэх./  -2011.07.19 – 2012.05.10 “Монголын Алт” (МАК) ХХК, Гэрээ, эрх зүйн газар, Гэрээний мэргэжилтэн. /Компанийн үйл ажиллагааны хүрээнд дотоодод хийгдэж буй гэрээн дээр хуваарилалтын дагуу гэрээ боловсруулалтыг хариуцах./  -2000.07.17 – 2003.01.07 Хөвсгөл аймгийн Шүүхэд Туслах шүүгч. /Хэргийн зохигчдоос тайлбар авах. Зохигчид эвлэрсэн тохиолдолд хэргийг захирамжаар шийдвэрлэх. Зохигчид эвлэрээгүй тохиолдолд шүүгчид шилжүүлэх./  -1999.02.24 – 2000.07.17 Хөвсгөл аймгийн Шүүхэд Шүүх хуралдааны нарийн бичгийн дарга. /Шүүхийн хуралдааны бэлтгэл хангах, Шүүх хуралдааны тэмдэглэл хөтлөх, хуулийн хугацаанд албажуулах, хэргийг зохих ёсны шүүхэд эсхүл архивт хүлээлгэн өгөх./ |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Байхгүй. |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| \*Хөвсгөл аймгийн шүүхийн Туслах шүүгч, Монголын хуульч эмэгтэйчүүдийн холбооны Хөвсгөл аймаг дахь салбар зөвлөлийн даргаар ажиллаж байх хугацаанд /2000-2002/ хууль тогтоомжийг олон нийтэд таниулах сурталчлах хүрээнд Монгол Улсын Үндсэн хуулийн талаарх мэдээллийг 10 жилийн ахлах ангийн сурагчдад таниулах ажил хийдэг байсан. Хөдөлмөрийн хуулийг хувь хүн, хуулийн этгээдэд таниулах сургалтыг шүүгч нартай хамтарч танилцуулга, мэдээлэл хийдэг байсан.  \*Мөн Хөвсгөл аймгийн нийт хуулийн байгууллагуудын хуульчдыг /Аймгийн захиргааны хуулийн хэлтэс, Прокурор, Өмгөөлөгч, Цагдаа, Нотариат хамруулсан хүний эрхийн үндсэн ойлголтын агууламж удирдамжийн хүрээнд эмэгтэйчүүдийн эрхийг онцолж “Эрчүүдийн нүдээр хүүхнүүд” уралдаант тэмцээн зохион байгуулж байсан.  \*Хууль зүйн үндэсний хүрээлэнгийн Судалгааны төвд ажиллаж байхдаа Гэр бүлийн эрх зүйн харилцааны өмчийн асуудлын зохицуулалтаар “Гэрлэлтийн гэрээ”-ний талаарх ойлголт, хэрэгцээ, шаардлагын тандан судлалтыг Өмнөговь, Сүхбаатар, Хөвсгөл аймаг, Улаанбаатар хотын дүүргүүдээс түүвэр судалгаа авч, сүүлийн 5 жилийн шүүхийн шийдвэрт шүүлт хийсэн. Судалгааны ажлын явцыг ахлаж оролцсон.  \*ХБНГУ-ын Мөрдөх албаны тухай хуулийг бүрэн эхээр нь орчуулж Хууль зүйн яаманд хүргүүлсэн. 2012 он  \*Монгол Улсын Үндсэн хуульд “...хуульчдаас шүүгчийг шилж олох...” гэж заасан Шүүхийн ерөнхий зөвлөлийн үндсэн чиг үүргийн хүрээнд 2012 оны Шүүхийн тухай багц хуулийн дагуу Шүүгчийг сонгон шалгаруулах ажиллагааны дүрэм, журмыг боловсруулж батлуулсан. (Шүүхийн захиргааны тухай хуульд “Шүүхийн ерөнхий зөвлөл Шүүгчийг сонгон шалгаруулах журмыг тогтмол боловсронгуй болгох үүрэг хүлээнэ гэж заасан.) Үүнд:  1. “Шүүхийн мэргэшлийн хорооны дүрэм” Монгол Улсын Ерөнхийлөгчийн 2013 оны 166 дугаар зарлигийн хавсралтаар,  2. “Шүүгчийг сонгон шалгаруулах журам” Монгол Улсын Ерөнхийлөгчийн 2013 оны 165 дугаар зарлигийн хавсралтаар,  3. “Шүүгчийг сонгон шалгаруулах журам” Монгол Улсын Ерөнхийлөгчийн 2015 оны 18 дугаар зарлигийн хавсралтаар,  4. “Шүүгчийг сонгон шалгаруулах журам” Монгол Улсын Ерөнхийлөгчийн 2017 оны 62 дугаар зарлигийн хавсралтаар  5. “Шүүгчийг сонгон шалгаруулах журам” 2018 оны 13 дугаар зарлигийн хавсралтаар,  6. “Шүүгчийн сонгон шалгаруулалтын шалгалтын арга, хэлбэр, үнэлэх аргачлал” Шүүхийн ерөнхий зөвлөлийн 2018 оны 16 дугаар тогтоолоор,  7. “Шүүгчийн сонгон шалгаруулалтын шалгалт явуулах журам” Шүүхийн ерөнхий зөвлөлийн Гүйцэтгэх нарийн бичгийн даргын 2014 оны 69 дүгээр тушаалаар,  8. “Шүүхийн мэргэшлийн хорооны гишүүний ёс зүйн болон ашиг сонирхолын зөрчлөөс урьдчилан сэргийлэх дүрэм” Шүүхийн ерөнхий зөвлөлийн 2014 он 03 дугаар сарын 13-ны өдрийн ... тогтоолоор,  9. “Шүүгчид нэр дэвшигчийн сэтгэц, эрүүл мэндийн тодорхойлолт гаргах журам” Шүүхийн ерөнхий зөвлөлийн дарга, Эрүүл мэндийн сайдын ... хамтарсан тушаалаар.  10. Шүүгчийн сонгон шалгаруулалтад нэр дэвшигч хуульд заасан шаардлага хангасан эсэх талаарх нягтлан шалгах ажлын хүрээнд Шүүүхийн ерөнхий зөвлөл, Шүүхийн шийдвэр гүйцэтгэх ерөнхий газартай хамтран ажиллах гэрээ байгуулах ажлыг хариуцан ажилласан.  11. Шүүхийн ерөнхий зөвлөлийн даргын 2014, 2015 оны 16 удаагийн тушаалаар анхан болон давж заалдах шатны шүүхийн шүүгч, Ерөнхий шүүгчийн 266, Улсын дээд шүүхийн шүүгчийн 4 сул орон тоонд зарласан сонгон шалгаруулалтыг зохион байгуулж, 1500 гаруй хуульчдын баримт бичгийг хүлээн авч, нягтлан шалгаж, хуульд заасан бусад ажиллагааг хэрэгжүүлж ажилласан.  12. Шүүгчийн сонгон шалгаруулалтыг олон нийтэд нээлттэй ил тод ажиллах хуулийн хэрэгжилтийг хангаж ажилласан. Тогтмол шүүгчийн сонгон шалгаруулалтын хууль тогтоомжийг илүү боловсронгуй болгох талаар хийгдэж буй ажил, сул орон тоо, явц зэргийг нийтэд мэдээллийн бүх боломжит хэлбэрээр мэдээлэх ажлыг тогтмолжуулсан. Шүүхийн ерөнхий зөвлөлөөс улирал бүр тогтмолжсон “Нээлттэй шүүх” хэвлэлийн бага хуралд тогтмол оролцож Шүүгчийн сонгон шалгаруулалттай холбоотой мэдээлэл хийдэг байсан. Тухайлбал, 2017 оны 06 дугаар сард Шүүгчийн сонгон шалгаруулалтын шинэчлэн найруулсан журмын талаар 42 хэвлэл мэдээллийн байгууллагын 62 сэтгүүлчдэд мэдээлэл өгсөн гэсэн мэдээллийг Хэвлэл мэдээллийн хэлтэсээс гаргаж байсан.  13. Журмыг боловсронгуй болгох явцад шалгалтыг Ерөнхий болон Тусгай гэж төрөлжүүлж байсан.  14. Анх удаа шүүгчийн албан тушаалд томилогдсон хуульчийг сургалтанд хамруулах ажиллагааг, томилогдсоны дараа биш томилохоос өмнө зохион байгуулах зэргээр илүү боловсронгуй болгоход анхаарч байсан.  15. Шүүгчид нэр дэвшигчийн ёс зүйг бодитоор үнэлэхэд шалгалтын арга аргачлал дээр анхаарч ажиллан журманд тусгаж байсан.  16. Шүүгчийн сонгон шалгаруулалтын шалгалтын нууцлалыг хариуцан ажиллаж байлаа.  17. Шүүхийн мэргэшлийн хорооны Ажлын албаны үйл ажиллагааны тайланг улирал, хагас жил, бүтэн жилээр 2013 -2019 онуудад гарган ажиллахадаа хагас болон бүтэн жилийн тайланг Шүүхийн ерөнхий зөвлөлд тайлагнадаг байсан.  18. 2013 -2019 онд Шүүгчийн сул орон тоо гарсанаас эхлэн түүнд Монгол Улсын Ерөнхийлөгчийн зарлигаар шүүгч томилогдох хүртэлх хуульд заасан процесс ажиллагааг хариуцаж ажиллаж байсан. |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| * 2001 – 2003 он Монголын Хуульч Эмэгтэйчүүдийн Холбооны Хөвсгөл аймаг дахь салбар зөвлөлийн дарга. (ХБНГУ явах болсон тул хүлээлгэж өгч байсан.) |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| 1. “Төрийн бус байгууллагын эрх зүйн зохицуулалтын зарим асуудал.” (ХЗҮХ, Судалгааны ажил. 2012) 2. **“**Хөдлөх хөрөнгө болон эрхийн барьцааны зарим асуудал.” (ХЗҮХ, Судалгааны ажил. 2012) 3. ХБНГУ-ын “Мөрдөх албаны тухай” хуулийн бүрэн орчуулга. (Хууль боловсруулах судалгааны ажлын шаардлагаар Хууль зүйн яаманд хүргүүлсэн. 4. “Гэрлэлтийн гэрээ” Гэр бүлийн харилцаан дахь өмчийн эрх зүйн асуудлын хүрээнд. Хууль зүйн үндэсний хүрээлэн. Судалгааны ажил. 2012) 5. Магистерийн ажлын сэдэв: Барааны дутагдлын улмаас үүсэх хохиролд худалдагчийн хүлээх хариуцлага. (ХБНГУ-ын эрх зүйн зохицуулалтын хүрээнд. 2010) 6. “Хязгаарлагдмал хариуцлагатай компанийн Гүйцэтгэх захирал, Хөдөлмөрийн болон Компанийн эрх зүйн харилцаанд эзлэх байр суурь, (cтатус). (ХБНГУ-ын эрх зүйн хүрээнд Хөдөлмөрийн болон Компанийн эрх зүй дэх сонгодог болон шинээр тулгамдаж буй асуудлууд сэдэвт семинарт оролцсон. 2009) 7. Төрийн зарим тусгай албан хаагчдын хөдөлмөр зохицуулалтыг боловсронгуй болгох нь. (Удирдлагын Академи, Дипломын ажил. 2002) |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Найдандорж. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Өөрийн нэр: Мөнхзул. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: . . . . . . . . . . . . . . . . . . . . . . . . . . . . . . . . .

--- оОо ---